turjo4nis/wikipedia-bn-dump-20250701 huggingface dataset:
শানাইয়া টোয়েইন

শানাইয়া টোয়েইন ওসি (জন্ম নাম এইলীন রেজাইনা এডোয়ার্ডস্, আগস্ট ২৮, ১৯৬৫, ওয়াইন্ডসর, অন্টারিও) একজন জনপ্রিয় কানাডীয় ফোক-মিউজিক ও পপ গায়িকা। তার তৃতীয় অ্যালবাম কাম অন ওভার কান্ট্রি সঙ্গীতের ইতিহাসে সর্বাধিক বিক্রীত অ্যালবাম।

তথ্যসূত্র 

কান্ট্রি সঙ্গীত শিল্পী
১৯৬৫-এ জন্ম
কানাডীয় সঙ্গীতশিল্পী
জীবিত ব্যক্তি
কানাডীয় মহিলা গিটারবাদক
২১শ শতাব্দীর কানাডীয় সঙ্গীতশিল্পী
ইকো সঙ্গীত পুরস্কার বিজয়ী
২১শ শতাব্দীর কানাডীয় অভিনেত্রী
কানাডীয় কণ্ঠাভিনেত্রী
ইংরেজ বংশোদ্ভূত কানাডীয় ব্যক্তি
আইরিশ বংশোদ্ভূত কানাডীয় ব্যক্তি
আপ্রা পুরস্কার বিজয়ী
গ্র্যামি পুরস্কার বিজয়ী
বিশ্ব সঙ্গীত পুরস্কার বিজয়ী
মিশিগান হ্রদ

মিশিগান হ্রদ () মার্কিন যুক্তরাষ্ট্রের গ্রেট লেক্‌স এলাকার একটি বৃহৎ হ্রদ।

তথ্যসূত্র 

মিশিগানের হ্রদ
উইসকনসিনের হ্রদ
ইন্ডিয়ানার হ্রদ
ইলিনয়ের হ্রদ
চার্লস ম্যানসন

চার্লস ম্যানসন (জন্ম নভেম্বর ১২, ১৯৩৪ - মৃত্যু ১৯শে নভেম্বর ২০১৭) একজন মার্কিন অপরাধী। ১৯৬০ এর দশকের শেষভাগে তার নির্দেশে পরিচালিত বেশ কিছু ভয়াবহ হত্যাকাণ্ডের জন্য তিনি কুখ্যাত হয়ে আছেন।  মার্কিন যুক্তরাষ্ট্রের ক্যালিফোর্নিয়ার করকোরান স্টেট কারাগারে আজীবন কারাভোগের দণ্ড ভোগ করা অবস্থায় তিনি ১৯শে নভেম্বর ২০১৭ সালে মৃত্যুবরণ করেন।  তার মৃত্যুর কারণ ছিলো কোলন ক্যান্সার।

প্রাপ্তবয়স্ক হওয়ার পর থেকেই ম্যানসনের জীবনের অধিকাংশ সময় কারাগারে কেটেছে। তার প্রাথমিক অপরাধগুলি ছিল গাড়ি চুরি, জালিয়াতি, এবং ক্রেডিট কার্ড জোচ্চুরি। তিনি পতিতাদের দালাল হিসাবেও কাজ করেছেন। ১৯৬০ এর দশকের শেষের দিকে তিনি দি ফ্যামিলি''' বা পরিবার'' নামক একটি দলের নেতা হন। তার পরিচালনায় বেশ কিছু নৃশংস হত্যাকাণ্ড চালানো হয়, যার মধ্যে রয়েছে চিত্র পরিচালক রোমান পোলানস্কির সাড়ে ৮ মাসের অন্ত্বঃসত্বা স্ত্রী অভিনেত্রী শ্যারন টেইট। এসব হত্যার ষড়যন্ত্রের জন্য ম্যানসনকে যাবজ্জীবন কারাদন্ড দেয়া হয়।

মার্কিন অপরাধী
১৯৩৪-এ জন্ম
মলাশয়ের ক্যান্সারে মৃত্যু
সিজোফ্রেনিয়ায় আক্রান্ত ব্যক্তি
২০১৭-এ মৃত্যু
২০শ শতাব্দীর মার্কিন অপরাধী
মার্কিন পুরুষ অপরাধী
খুনের দায়ে দোষী সাব্যস্ত মার্কিন ব্যক্তি
যাবজ্জীবন কারাদণ্ডে দণ্ডিত মার্কিন বন্দী
মার্কিন ধর্ষক
ক্যালিফোর্নিয়ায় ক্যান্সারে মৃত্যু
স্বঘোষিত মশীহ
আনুশেহ্‌ আনসারি

আনুশেহ্‌ আনসারি (, জন্ম ১২ সেপ্টেম্বর ১৯৬৬) একজন আমেরিকান/ইরানী এবং প্রোডিয়া সিস্টেমস এর সহ-প্রতিষ্ঠাতা ও চেয়ারম্যান। এর আগে তিনি টেলিকম টেকনোলজি এর সহ-প্রতিষ্ঠাতা ও প্রধান নির্বাহী কর্মকর্তা ছিলেন। আনসারি পরিবার আনসারি এক্স প্রাইজ এর স্পন্সর। সেপ্টেম্বর ১৮, ২০০৬ তারিখে তার ৪০তম জন্মদিনের কয়েকদিন পর তিনি প্রথম মহিলা এবং চতুর্থ মহাকাশ পর্যটকে পরিনত হন। তিনিই হলেন প্রথম নারী মুসলিম, এবং প্রথম ইরানী মহিলা পর্যটক।

তথ্যসূত্র 

মার্কিন নভোচারী
১৯৬৬-এ জন্ম
জীবিত ব্যক্তি
মার্কিন স্মৃতিকথাকার
ইরানি বংশোদ্ভূত মার্কিন ব্যক্তি
মার্কিন জনহিতৈষী
মার্কিন মুসলিম
মার্কিন যুক্তরাষ্ট্রে ইরানি অভিবাসী
২১শ শতাব্দীর মার্কিন নারী
মার্কিন প্রযুক্তি প্রধান নির্বাহী
মার্কিন নারী প্রধান নির্বাহী
ইরানি জনহিতৈষী
নারী নভোচারী
আলোর অপেরণ

আলোর গতি ও পৃথিবীর কক্ষীয় গতির মিলিচ প্রতিক্রিয়ায় কোন খ-বস্তুর আপাত সরণকে জ্যোতির্বিজ্ঞানের পরিভাষায় আলোর অপেরণ বলা হয়। এর অপর নাম হচ্ছে আপাত স্থানচ্যুতি।

আবিষ্কার 
বিজ্ঞানী জেমস ব্রাডলি ১৭৩৮ সালে আলোর অপেরণ ক্রিয়া আবিষ্কার করেন। তিনি সর্পমণি নামক একটি নক্ষত্রের (ইংরেজি নাম Gamma-Draconis) লম্বন নির্ণয় করছিলেন এবং এসময় মানের গোলমাল দেখতে পান। এই ক্রিয়াটি কোনভাবেই ব্যাখ্যা করা যাচ্ছিলোনা। এ থেকেই তিনি স্থানচ্যুতি বা অপেরণের ধারণা দেন। এর মাধ্যমেই প্রমাণিত হয় যে শুন্যে পৃথিবী গতিশীল এবং আলোর বেগ সসীম।

ব্যাখ্যা 
অপেরণ দুই ধরনের: বার্ষিক এবং আহ্নিক অপেরণ বা স্থানচ্যুতি।
 পৃথিবীর আবর্তন বেগ এবং আলোর বেগের জন্য যে স্থানচ্যুতি হয় তাকে আহ্নিক স্থানচ্যুতি বা Diurnal aberration বলে।
 আবার কোন নির্দিষ্ট সময়ে কোন গ্রহের প্রকৃত দিক এবং আপাত দিকের মধ্যবর্তী কোণকে ঐ সময়ে উক্ত গ্রহের গ্রহগত স্থানচ্যুতি বা Planetary aberration বলে।

এটি প্রমাণ করা হয়েছে যে কোন খ-বস্তুর অপেরণ পৃথিবীর গতির দিক এবং খ-বস্তুর সঠিক দিকের অন্তবর্তী কোণের সাইন অণুপাতের সমানুপাতিক। অর্থাৎ গাণিতিকভাবে,
A = K sin
বৃত্তীয় মান বিবেচনা করলে k এর মান v এবং c এর অণুপাতের সমান। এই k-কে স্থানচ্যুতির ধ্রুবক বলা হয়।

তথ্যসূত্র 

জ্যোতির্বিজ্ঞান
তড়িচ্চুম্বকীয় বিকিরণ
জ্যোতির্মিতি
বিকিরণ
স্টারশিপ ট্রুপার্স

স্টারশিপ ট্রুপার্স মার্কিন কল্পকাহিনী লেখক রবার্ট হাইনলাইন রচিত একটি বৈজ্ঞানিক কল্পকাহিনী। জন রিকো নামের এক পদাতিক বাহিনীর সৈনিকের ভাষ্যে রচিত উপন্যাসটিতে ভবিষ্যতের পৃথিবী ও মহাকাশে মানবজাতির সাথে দূর গ্রহের পতঙ্গ প্রজাতির সংঘর্ষের কথা বলা হয়েছে। উপন্যাসটি ১৯৬০ সালে বৈজ্ঞানিক কল্পকাহিনীর নামজাদা পুরস্কার হুগো অ্যাওয়ার্ড লাভ করে।

১৯৯৭ সালে উপন্যাসটির উপ্র ভিত্তি করে একটি চলচ্চিত্র নির্মিত হয়।

মার্কিন উপন্যাস
বৈজ্ঞানিক কল্পকাহিনী বই
সাহিত্যের বিতর্ক
পর্বক্রমে প্রথম প্রকাশিত উপন্যাস
চলচ্চিত্রে অভিযোজিত মার্কিন উপন্যাস
আয়তক্ষেত্র

আয়তক্ষেত্র হচ্ছে এমন চতুর্ভুজ যার বিপরীত বাহুগুলো সমান ও সমান্তরাল এবং অভ্যন্তরের চারটি কোণের প্রত্যেকেই এক সমকোণ।

এই সংজ্ঞা থেকে দেখা যায় আয়তের দুই জোড়া সমান্তরাল বাহু আছে, যার অর্থ আয়তক্ষেত্র একটি সামান্তরিক। বর্গক্ষেত্র একটি বিশেষ ধরনের আয়তক্ষেত্র যার চারটি বাহুর দৈর্ঘ্য সমান; এর অর্থ বর্গ একই সাথে আয়তক্ষেত্র ও রম্বস।

দুটি বিপরীত সমান্তরাল জোড়া বাহুর মধ্যে যেটি বেশি লম্বা তার দৈর্ঘ্যকে আয়তক্ষেত্রের দৈর্ঘ্য এবং খাটো বাহুকে আয়তক্ষেত্রের প্রস্থ বলা হয়। আয়তক্ষেত্রের ক্ষেত্রফল হচ্ছে দৈর্ঘ্য ও প্রস্থের গুণফল। সংকেতে প্রকাশ করলে । উদাহরণস্বরুপ ৫ একক দৈর্ঘ্য ও ৪ একক প্রস্থের কোন আয়তক্ষেত্রের ক্ষেত্রফল ২০ বর্গ একক: ।

বৈশিষ্ট্য 
 প্রতিটি কোণ ৯০°।
 বিপরীত বাহুগুলো দৈর্ঘ্যে পরস্পর সমান।
 বিপরীত বাহুগুলো সমান্তরাল।
 কর্ণদ্বয় দৈর্ঘ্যে সমান এবং তারা পরস্পরকে সমদ্বিখন্ডিত করে।
 প্রত্যেকটি কোণের সমষ্টি ৩৬০°

সংশ্লিষ্ট বহুভুজ 
 আয়তক্ষেত্র এক ধরনের বৃত্তস্থ চতুর্ভুজ।
 আয়তক্ষেত্রের যুগ্ম বহুভুজ হল রম্বস।
 দৈর্ঘ্য-প্রস্থ সমান হলে আয়ত বর্গে পরিণত হয়।
 আয়ত বিশেষ ধরনের সামান্তরিক, কারণ এর দু' জোড়া সমান্তরাল বাহু আছে। সামান্তরিক এবং ফলত আয়তক্ষেত্রও বিশেষ ধরনের ট্রাপিজিয়াম, যার অন্ততঃ এক জোড়া বাহু সমান্তরাল হয়।

তথ্যসূত্র

বহিঃসংযোগ 

 Animated course (Construction, Circumference, Area)
 
 Definition and properties of a rectangle With interactive animation
 Area of a rectangle with interactive animation

বিভিন্ন প্রকার চতুর্ভুজ
বহুভুজ
জ্যামিতি
প্রাথমিক আকার
চতুর্ভুজ

জ্যামিতিতে, চারটি সরলরেখা দ্বারা আবদ্ধ ক্ষেত্রকে চতুর্ভুজ বলে।চতুর্ভুজ হলো একটি বহুভুজ যার চারটি বাহু (প্রান্ত) এবং চারটি কোণ বা শীর্ষ রয়েছে। এর ইংরেজি প্রতিশব্দ হচ্ছে কোয়াড্রিল্যাটেরাল। চতুর্ভুজের অন্যান্য নামগুলির মধ্যে রয়েছে টেট্রাগন। বাংলায় চতুর্ভুজ শব্দটি এসেছে 'চতুঃ' (অর্থ চার) ও 'ভুজ' (অর্থ বাহু বা হাত) থেকে। এটি বহুব্রীহি সমাসজাত শব্দ।  A, B, C ও D শীর্ষবিন্দুসহ একটি চতুর্ভুজকে কখনও কখনও  হিসাবে চিহ্নিত করা হয়। 

চতুর্ভুজ হতে পারে সাধারণ (যা নিজেকে ছেদ করে না), অথবা জটিল (যা নিজেকেই ছেদ করে, বা ক্রস করে)। সাধারণ চতুর্ভুজসমূহ উত্তল (কনভেক্স) অথবা অবতল (কনকেভ) হতে পারে।

ABCD সমতল সাধারণ চতুর্ভুজের অভ্যন্তরীণ কোণসমূহ যোগ করলে ৩৬০ ডিগ্রি হয়।

যেকোনো বহুভুজের অভ্যন্তরীণ কোণের যোগফলের সূত্রের এটি একটি বিশেষ রূপ: S = (n − ২) × ১৮০° (এখানে, n=৪)।

সাধারণ চতুর্ভুজ

উত্তল চতুর্ভুজ 

বৈশিষ্ট্য অনুসারে বিভিন্ন নামের চতুর্ভুজ রয়েছে। এর মধ্যে উল্লেখযোগ্য হচ্ছে:

ট্রাপিজিয়াম, সামান্তরিক, রম্বস, আয়তক্ষেত্র এবং বর্গক্ষেত্র।সামান্তরিক হলো এক ধরনের আয়তক্ষেত্র যার বিপরীত বাহুগুলো সমান্তরাল। এখান থেকে প্রমাণ করা যায় যে, সামান্তরিকের বিপরীত বাহু ও কোণগুলো পরস্পর সমান। সামান্তরিকের প্রতিটি কোণ সমকোণ হলে তাকে আয়তক্ষেত্র বলে। আর যখন সামান্তরিকের চারটি বাহুই সমান, তখন এর নাম রম্বস। বর্গক্ষেত্র হল একই সাথে রম্বস ও আয়তক্ষেত্র। অন্যদিকে ট্রাপিজিয়াম হলো এমন একটি চতুর্ভুজ যার দুটি বাহু সমান্তরাল এবং অপর দুটি বাহু অসমান্তরাল। ট্রাপিজিয়ামের সমান্তরাল বাহু দুইটি সর্বদা অসমান, সমান হয়ে গেলে তা আর ট্রাপিজিয়াম থাকে না- সামান্তরিকে পরিণত হয়। তবে ট্রাপিজিয়ামের অসমান্তরাল বাহুগুলো সমান হতেও পারে।

অবতল চতুর্ভুজ

জটিল চতুর্ভুজ

বিশেষ রেখাংশ

উত্তল চতুর্ভুজের ক্ষেত্রফল

কর্ণ

কর্ণের বৈশিষ্ট্য

কর্ণের দৈর্ঘ্য

কোণের সমদ্বিখণ্ডক

দ্বিমধ্যমা

ত্রিকোণমিতিক অভেদসমূহ

অসমতা

সর্বোচ্চ ও সর্বনিম্ন বৈশিষ্ট্য

উত্তল চতুর্ভুজে উল্লেখযোগ্য বিন্দু ও রেখা

উত্তল চতুর্ভুজের অন্যান্য বৈশিষ্ট্য

শ্রেণিবিন্যাস

স্কিউ চতুর্ভুজ

আরও দেখুন

তথ্যসূত্র

বহিঃসংযোগ 

 
 Quadrilaterals Formed by Perpendicular Bisectors, Projective Collinearity and  Interactive Classification of Quadrilaterals from cut-the-knot
 Definitions and examples of quadrilaterals and Definition and properties of tetragons from Mathopenref
 A (dynamic) Hierarchical Quadrilateral Tree at Dynamic Geometry Sketches
 An extended classification of quadrilaterals  at Dynamic Math Learning Homepage 
 The role and function of a hierarchical classification of quadrilaterals by Michael de Villiers

চতুর্ভুজ
জ্যামিতি
প্রাথমিক আকার
নাতাশা কাম্পুশ

নাতাশা কাম্পুশ (জন্ম ১৯৮৮) অস্ট্রিয়ার নাগরিক। ১৯৯৮ সালে ১০ বছর বয়সে তিনি হারিয়ে যান। উল্‌ফ্‌গ্যাং প্রিক্লোপিল নামক এক লোক তাকে অপহরণ করে নিয়ে যায়। পরবর্তী আট বছর নাতাশা প্রিক্লোপিলের বাড়ির এক গুপ্তকক্ষে আটক অবস্থায় অতিবাহিত করে। মাঝে মাঝে তাকে বিভিন্ন টুকিটাকি কাজ করার জন্যে ছেড়ে দেওয়া হতো। ২০০৬ সালের আগস্ট মাসে এমন এক সুযোগ নিয়ে নাতাশা সেই বাড়ি থেকে পালাতে সক্ষম হয়। প্রিক্লোপিল সেই একই দিনে ট্রেনের নিচে ঝাপ দিয়ে আত্মহত্যা করে। এই ঘটনাটি অস্ট্রিয়া ছাড়াও বহির্বিশ্বে আলোড়ন তৈরি করেছে।

১৯৮৮-এ জন্ম
অপহৃত শিশু
পূর্বে নিখোঁজ ব্যক্তি
জীবিত ব্যক্তি
তড়িৎচুম্বকীয় ক্ষেত্র

চিরায়ত পদার্থবিদ্যা অনুসারে তড়িৎচুম্বকীয় ক্ষেত্র হলো শূন্যে বিস্তৃত একধরনের প্রভাব। ইহা কোন আহিত বস্তুর আন্দোলনের কারণে সৃষ্ট এক ধরনের চিরায়ত (অর্থাৎ কোয়ান্টাম নয়) ক্ষেত্র। যে কোন আহিত বস্তুর চারপাশে এ প্রভাব অনভূত হয়। কোয়ান্টাম মেকানিক্স এর ব্যাখ্যা অনুসারে তড়িৎচুম্বকীয় ক্ষেত্র দুটি কণার মধ্যে ভার্চুয়াল ফোটন বিনিময় ছাড়া আর কিছু নয়।

ক্ষেত্রের বৈশিষ্ট

চার্জ বা প্রবাহের অনুপস্থিতিতে ক্ষেত্রের আচরণ

জেমস ক্লার্ক ম্যাক্সওয়েল সরণ প্রবাহের সাথে অম্পেয়্যারের বর্তনী সূত্র ব্যবহার করে ম্যাক্সওয়েলের সমীকরণসমূহ সম্পন্ন করে প্রথম এই সম্পর্কের ধারণা দেন।

তড়িৎচুম্বকীয় ও মহাকর্ষীয় ক্ষেত্র
চারটি মিথষ্ক্রিয়া ও অন্যান্য তথ্যের মিথষ্ক্রিয়া ও পরিসর নিচে দেওয়া হল:

তথ্যসূত্র

বহিঃসংযোগ

প্রাথমিক পদার্থবিজ্ঞান
তড়িৎচুম্বকত্ব
সুলতানার স্বপ্ন

সুলতানার স্বপ্ন অবিভক্ত ভারতবর্ষের তথা বর্তমান বাংলাদেশের অগ্রণী নারীবাদী লেখিকা রোকেয়া সাখাওয়াত হোসেন রচিত একটি উপন্যাসিকা। গ্রন্থটি ১৯০৫ সালে মাদ্রাজের দ্য ইন্ডিয়ান লেডিজ ম্যাগাজিন-এ সুলতানাস ড্রিম শিরোনামে প্রথম প্রকাশিত হয়। ১৯০৮ সালে উপন্যাসিকাটি পুস্তিকা আকারে প্রকাশিত হয়। উপন্যাসিকাটি বাংলায় প্রথম প্রকাশিত হয় ১৯২২ সালে মতিচূর ২য় খণ্ডে সুলতানার স্বপ্ন নামে।

গ্রন্থে রোকেয়া একটি নারীবাদী স্বপ্নরাজ্য নারীস্থানের বর্ণনা দিয়েছেন, যেখানে সমাজে নারী ও পুরুষের প্রচলিত ভূমিকা বদলে গেছে, নারীরা সমাজের যাবতীয় অর্থনৈতিক কর্মকাণ্ডের প্রধান চালিকাশক্তি আর পুরুষেরা প্রায় গৃহবন্দী। এই সমাজে কোন অপরাধ নেই, এখানে প্রচলিত ধর্ম ‘ভালোবাসা ও সত্যের’।

সুলতানার স্বপ্ন বিশ্বসাহিত্যের ইতিহাসে ধ্রুপদী নারীবাদী কল্পকাহিনীর একটি আদিতম উদাহরণ। বেগম রোকেয়া যে সময়ে এই বইটি লিখেছেন সেই সময়ের ধর্মীয় ও সামাজিক বাস্তবতায় এটিকে অত্যন্ত সাহসী ও বিপ্লবী সাহিত্যকর্ম হিসেবে গণ্য করা হয়।

চলচ্চিত্র রূপ 
'সুলতানার স্বপ্ন' অবলম্বনে স্প্যানিশ নির্মাতা ইসাবেল হারগুয়েরা তৈরি করেছেন অ্যানিমেশন চলচ্চিত্র। স্প্যানিশ ভাষায় চলচ্চিত্রটির নাম রাখা হয়েছে 'এল সুয়েনো দে লা সুলতানা'—ইংরেজিতে 'সুলতানাস ড্রিম'।

তথ্যসূত্র

১৯০৫-এর উপন্যাসিকা
বেগম রোকেয়া
বাংলাদেশী উপন্যাসিকা
১৭২৫ খ্রিস্টাব্দ পর্যন্ত ক্রিকেটের ইতিহাস

১৭২৫ খ্রিস্টাব্দ পর্যন্ত ক্রিকেটের ইতিহাস শিরোনামের এই নিবন্ধে মূলত ক্রিকেটের উৎপত্তি থেকে শুরু করে ইংল্যান্ডে একটি প্রধান ক্রীড়ায় এর উত্তরণ এবং অন্যান্য দেশে এর প্রচলনের বিবরণ দেওয়া হল।

এ পর্যন্ত প্রাপ্ত ক্রিকেট-বিষয়ক সবচেয়ে পুরনো তথ্যসূত্রটি ১৫৯৮ সালে প্রকাশিত হয়েছিল এবং সেটি অনুসারে ১৫৫০ সালের দিকেও ক্রীড়াটি প্রচলিত ছিল বলে জানা যায়। কিন্তু ক্রিকেটের আসল উৎপত্তি কবে কোথায় হয়েছিল, তা এখনও এক রহস্য। তবে মোটামুটি দৃঢ়ভাবেই বলা যায় যে ১৫৫০ সালের আগেও দক্ষিণ-পূর্ব ইংল্যান্ডের কেন্ট, সাসেক্স ও সারি কাউন্টিগুলিতে, বিশেষ করে Weald নামের অঞ্চলটিতে, ক্রিকেটের প্রচলন ছিল। ব্যাট-বল-ফিল্ডার দিয়ে খেলা হয়, এমন অন্যান্য ক্রীড়ার থেকে ক্রিকেটের একটা আলাদা বৈশিষ্ট্য ছিল এই যে, এটি খেলার জন্য অপেক্ষাকৃত ছোট দৈর্ঘ্যে ঘাসবিশিষ্ট মাঠের প্রয়োজন হত, কেন না, ১৭৬০-এর দশকের আগ পর্যন্তও ব্যাটসম্যানকে মাটিতে গড়িয়ে বল করা হত। একারণে যেসমস্ত জায়গায় বনাঞ্চল সাফ করা হয়েছিল, কিংবা ভেড়া চরানো হত, সেই সমস্ত জায়গাই ক্রিকেট খেলার জন্য উপযোগী ছিল।

ক্রিকেটের শুরুর দিকের বছরগুলির উপর তথ্যের অভাব দেখে বোঝা যায়, এটি আসলে সম্ভবত ছোট বাচ্চাদের খেলা ছিল। ১৭শ শতকে এসে শ্রমিকেরা এটি খেলা শুরু করে। রাজা ১ম চার্লসের সময় অভিজাত শ্রেণী খেলাটির প্রতি আকৃষ্ট হতে শুরু করে। ক্রিকেট খেলার চেয়ে ক্রিকেটকে কেন্দ্র করে জুয়া খেলার সুযোগই তাদের বেশি আকৃষ্ট করেছিল। ক্রমে ক্রিকেটে প্রচুর বিনিয়োগ হওয়া শুরু হয় এবং লন্ডন ও দক্ষিণ ইংল্যান্ডে এটি একটি জনপ্রিয় বিনোদনে পরিণত হয়। এসময় বড় বড় ক্লাব ও পেশাদার ক্রিকেট খেলোয়াড়ের আবির্ভাব ঘটে।

ক্রিকেট
১৮শ শতকে ইংরেজ ক্রিকেট
ভারতীয় ক্রিকেটের ইতিহাস
ক্রিকেটের ইতিহাস ১৭২৬ - ১৭৬৩

ক্রিকেটের ইতিহাস ১৭২৬ - ১৭৬৩ নিবন্ধে বোলিঙে বল ছুঁড়ে মারার নিয়মের উপস্থাপন ও হ্যাম্বলডন ক্লাবের প্রতিষ্ঠা পর্যন্ত ক্রিকেটের ইতিহাস বর্ণিত হল।

১৭২৭ সালে ক্রিকেট লন্ডন ও দক্ষিণ ইংল্যান্ডের একটি প্রধান ক্রীড়া ছিল। ঐ শতাব্দীতে বাজিকরদের আগ্রহের কারণে ক্রীড়াটিতে প্রচুর অর্থলগ্নি করা হয়। ধনী ব্যক্তিদের অনুদানে ও বিনিয়োগে কাউন্টি দল, পেশাদার খেলোয়াড় এবং প্রথম বড় ক্লাবগুলির আবির্ভাব ঘটে। ১৭২৬ সালে লন্ডন ও ডার্টফোর্ড ছিল সবচেয়ে গুরুত্বপূর্ণ ক্লাব। কেন্ট, মিডলসেক্স, সারি ও সাসেক্সের কাউন্টি দলগুলি ছিল প্রথম সারির ক্রিকেট দল। আর্টিলারি গ্রাউন্ড, ডার্টফোর্ড ব্রেন্ট, কেনিংটন কমন, মুলজি হার্স্ট এবং রিচমন্ড গ্রিন ছিল তখনকার দিনের সুপরিচিত ক্রিকেট মাঠ।

১৬৯৭ সালের আগে সংবাদপত্রগুলিতে ক্রিকেটের কোন উল্লেখ নেই। কিন্তু ১৭২০-এর দশকের মাঝামাঝি নাগাদ ক্রিকেট-সংক্রান্ত রিপোর্ট বাড়তে থাকে। তবে এই রিপোর্টগুলি বহুদিন যাবৎ পূর্ণাঙ্গ ছিল না। আসল খেলার বিবরণের চেয়ে খেলার সময়সূচি কিংবা খেলার উপর বাজির দর নিয়ে সংক্ষিপ্ত আলোচনাই ছিল এগুলির মূল বিষয়বস্তু।

ক্রিকেট
১৮শ শতকে ইংরেজ ক্রিকেট
টেস্ট ক্রিকেটের ইতিহাস (১৮৮৪ - ১৮৮৯)

১৮৮৪ থেকে ১৮৮৯ সাল পর্যন্ত টেস্ট ক্রিকেটের ইতিহাস অস্ট্রেলীয়দের উপর ইংরেজদের আধিপত্যের ইতিহাস। এই সময়ে খেলা সবগুলি টেস্ট সিরিজে ইংল্যান্ড জয়লাভ করে। এই পর্বেই মুদ্রণ গণমাধ্যমে ১৮৮৫ সালে ক্রিকেটের দীর্ঘ সংস্করণকে নির্দেশ করতে প্রথমবারের মত "টেস্ট ক্রিকেট" পরিভাষাটি ব্যবহার করা হয়। তখন থেকে আজ পর্যন্ত এই নামটি বহাল আছে।

১৮৮৪ থেকে ১৮৮৯ সাল পর্যন্ত ইংল্যান্ড ও অস্ট্রেলিয়া ১৯টি টেস্ট খেলেছিল। এর মধ্যে ইংল্যান্ড ১৪টি টেস্ট জেতে, অস্ট্রেলিয়া জেতে ৩টি, আর দুইটি টেস্ট অমীমাংসিতভাবে শেষ হয়।

১৮৮৯ সালে ইংল্যান্ডের ক্রিকেট দল প্রথম বারের মত দক্ষিণ আফ্রিকা সফরে যায়। সেখানে অনুষ্ঠিত দুইটি টেস্টেই তারা জয়লাভ করে।

ক্রিকেট
টেস্ট ক্রিকেটের ইতিহাস
ধ্বনিতত্ত্ব

ধ্বনিতত্ত্ব () ভাষাবিজ্ঞানের একটি শাখা যেখানে কোন নির্দিষ্ট ভাষার ধ্বনি-ব্যবস্থা আলোচিত হয়। এতে বাক ইন্দ্রিয়ের মাধ্যমে সৃজিত ধ্বনির ভৌত উৎপাদন ও অনুধাবন নিয়ে আলোচনা করা হয়।

ধ্বনিতত্ত্বের একটি গুরুত্বপূর্ণ অংশ হল একটি ভাষার স্বলক্ষণযুক্ত (distinctive) পৃথক পৃথক ধ্বনি-এককগুলি বের করা । উদাহরণস্বরূপ, ইংরেজিতে /p/ এবং /b/ দুইটি পৃথক ধ্বনি-একক । "pin" ও "bin" ন্যূনতম জোড়ে এই ঘটনাটি পরিলক্ষিত হয় , যে শব্দজোড়ে কেবল একটি ধ্বনির ক্ষেত্রে পার্থক্য ঘটেছে।

ধ্বনি: ভাষার ক্ষুদ্রতম উপাদান হলো ধ্বনি। ফুসফুস থেকে নির্গত বাতাস গলার মধ্য দিয়ে মুখের মাধ্যমে বের হওয়ার পথে গলার ভিতরে থাকা বিভিন্ন অংশে স্পর্শ করে বিভিন্ন রকমের শব্দের সৃষ্টি করে। এই শব্দগুলো হলো আওয়াজ। আওয়াজ যখন ভাষার নিদিষ্ট কোনো চিহ্নকে কল্পনা করতে সাহায্য করে তখন তাকে ধ্বনি বলে। ‘অ’; ‘আ’; ‘ক’; ‘খ’ একেকটা ধ্বনি। আওয়াজকে ধ্বনিতে রূপ দিতে গলার যে সব স্থানে বাতাসের স্পর্শ হয়, সে সব স্থানকে বাকযন্ত্র বলে। ধ্বনি ভাষার মূল উপাদান হলেও, ধ্বনির একক কোনো অর্থ হয় না। ধ্বনির সাথে ধ্বনি একত্র হয়ে সৃষ্টি করে শব্দ আর শব্দ থেকে বাক্য গঠনের মথ্য দিয়ে ভাষার প্রকাশ হয়। ভাষাবিজ্ঞানের ধ্বনিতত্ত্ব বিভাগে ধ্বনির গঠন, বিকৃতি, পুনগঠন ও পরিবর্তনগুলো আলোচিত হয়ে থাকে। এ প্রক্রিয়ায় ভাষার ধ্বনিগুলো সাধারণত উচ্চারণীয় ধ্বনিতত্ত্ব, মূলধ্বনিতত্ত্ব ও শ্রুতিগতধ্বনিতত্ত্বকে প্রাধান্য দেয়া হয়।

উচ্চারণীয় ধ্বনিতত্ত্ব: উচ্চারণীয় ধ্বনিতত্ত্বে বাকযন্ত্রের সহায়তায় ধ্বনিগঠন ও পরিবর্তনের দিক আলোচনা করা হয়।

মূলধ্বনিতত্ত্ব: মূলধ্বনিতত্ত্বে ব্যবহারিক ধ্বনির বৈশিষ্ট, বিন্যাস বিশ্লেশণ করা হয়।

শ্রুতিগতধ্বনিতত্ত্ব: শ্রুতিগতধ্বনিতত্ত্বে ধ্বনিগঠনের সময় গলা ও মুখের বিভিন্ন অংশে (বাকযন্ত্রের) বাতাসের যে বিভিন্ন চাপ সৃষ্টি হয়ে তরঙ্গের সৃষ্টি করে, তারই পর্যালোচনা হয় এই শ্রুতিগতধ্বনিতত্ত্বের মাধ্যমে।

ধ্বনির প্রকারভেদ।।

ধ্বনিতত্ত্ব অনুসারে সকল  ধ্বনিকে দু'ভাগে ভাগ করা যেতে পারে। যথাক্রমে -

 স্বরধ্বনি 
 ব্যাঞ্জনধ্বনি 

ভাষাবিজ্ঞান
ধ্বনিতত্ত্ব
ভাষাবিজ্ঞান পরিভাষা
রূপমূলতত্ত্ব

রূপমূলতত্ত্ব(এছাড়াও রূপতত্ত্ব বা শব্দতত্ত্ব হিসেবে অধিক পরিচিত) (ইংরেজি- Morphology) হলো ভাষাবিজ্ঞানের একটি অন্যতম শাখা যেখানে শব্দের গঠন নিয়ে আলোচনা করা হয়।

সহজভাবে বলতে গেলে,এক বা একাধিক ধ্বনির অর্থবোধক সম্মিলনে শব্দ তৈরি হয়, শব্দের ক্ষুদ্রাংশকে বলা হয় (Morpheme). রূপ গঠন করে শব্দ। সেই জন্য শব্দতত্ত্বকে রূপতত্ত্ব বা Morphology বলা হয়।

রূপমূলতত্ত্বে শব্দের রূপ (form) ও অর্থের (meaning) মধ্যস্থিত সম্পর্ক আলোচিত হয়। রূপমূলতাত্ত্বিকেরা শব্দকে একাধিক অর্থপূর্ণ অবিভাজ্য এককে ভাঙার চেষ্টা করেন। শব্দ গঠনকারী এই ন্যূনতম অর্থপূর্ণ এককের নাম দেয়া হয়েছে রূপমূল।

শব্দ ভাষার একটি কেন্দ্রীয় ধারণা, ফলশ্রুতিতে রূপমূলতত্ত্বের সাথে ভাষাবিজ্ঞানের অন্যান্য শাখাগুলির নিবিড় সম্পর্ক আছে। রূপমূলতত্ত্ব যেহেতু শব্দের বাহ্যিক ধ্বনিগত রূপের সাথে সম্পর্কিত, সেহেতু এটি ধ্বনিতত্ত্বের সাথেও সম্পর্কিত। এই দুই শাখার ক্ষেত্রেই প্রযোজ্য বিষয়গুলি রূপধ্বনিতত্ত্ব নামের শাস্ত্রে আলোচিত হয়। রূপমূলতত্ত্ব যেহেতু শব্দের অর্থ নিয়ে আলোচনা করে, তাই অর্থবিজ্ঞানের সাথেও এর সম্পর্ক আছে। আবার রূপমূলতত্ত্বে আলোচিত সংগঠনগুলির অনেকগুলিই বাক্যের পদগুলির মধ্যে সম্পর্ক স্থাপনের সাথে জড়িত। এই হিসেবে বাক্যতত্ত্বের সাথেও রূপমূলতত্ত্বের ঘনিষ্ঠ সম্পর্ক আছে। আবার রূপমূলতত্ত্বের সূত্রগুলি মেনে ভাষায় নতুন নতুন শব্দের সৃষ্টি হয় বলে অভিধানবিজ্ঞানের সাথেও শাখাটির সম্পর্ক আছে।

রূপমূলতত্ত্বের প্রধান প্রধান ধারণাসমূহ 
রূপমূলতত্ত্বের প্রধান প্রধান ধারণাগুলির একটি তালিকা নিচে দেওয়া হল।

 শব্দ (word)
 প্রত্যয় (affix)
 পশ্চাদগঠন (back formation)
 যৌগীকরণ (compounding)
 রূপান্তর (conversion)
 অবয়বীকরণ (incorporation)
 অভ্যন্তরীণ পরিবর্তন (internal modification)
 রূপকৌশল (morphotactics)
 দ্বিত্বকরণ (reduplication)
 প্যারাডাইম (paradigm)
 বিভক্তি প্রকরণ (inflection)
 সাধিতকরণ (derivation)
 আভিধানিকীকরণ (lexicalization)
 রূপমূল (morpheme)
 উৎপাদনশীলতা (productivity)
 প্রতিস্থাপন (suppletion) 
 শূন্যীকরণ (syncretism)
 acquisition of morphological knowledge
 clitics
 folk etymology 
 metathesis in morphology
 splinters
 subtraction
 a-morphous morphology
 autosegmental phonology
 declarative morphology 
 distributed morphology
 lexeme-morpheme based morphology 
 lexical phonology and morphology
 onomasiological theory of word-formation
 optimality theory in morphology
 paradigm function morphology 
 seamless morphology
 sign-based morphology 
 syntax of words
 template morphology
 morphological typology and morphological universals
 history of morphology

গ্রন্থপঞ্জি 

ভাষাবিজ্ঞান
ভাষাতাত্ত্বিক শ্রেণিকরণ
ভাষাবিজ্ঞান পরিভাষা
ব্যাকরণ
আভিধানিক বাগর্থবিজ্ঞান

আভিধানিক বাগর্থবিজ্ঞান বা আভিধানিক শব্দার্থবিজ্ঞান () ভাষাবিজ্ঞানের একটি শাখা যেখানে আভিধানিক শব্দগুলি কীভাবে কী কী অর্থের সাথে সংশ্লিষ্ট হয়, তার তাত্ত্বিক আলোচনা করা হয়।

তথ্যসূত্র

গ্রন্থপঞ্জি 
 D.A. Cruse. Lexical Semantics Cambridge University Press, 1986.
 Pustejovsky, James, The Generative Lexicon, 1995, MIT Press; presents a theory of lexical semantics.

 
ভাষাবিজ্ঞান
বাগর্থবিজ্ঞান
সাংগঠনিক অর্থবিজ্ঞান

সাংগঠনিক অর্থবিজ্ঞান () বলতে ভাষাবিজ্ঞানের একটি শাখাকে বোঝায় যেখানে বাক্যের বিভিন্ন পদগুলির মধ্যকার আর্থিক সম্পর্ক নিয়ে আলোচনা করা হয়। কীভাবে অপেক্ষাকৃত ক্ষুদ্রতর একাধিক এককের অর্থ মিলিত হয়ে বৃহত্তর ভাষিক এককের অর্থ গঠন করে, তাও এই শাখার আলোচ্য।

ভাষাবিজ্ঞান
যৌক্তিক ইতিবাদ
বাগর্থবিজ্ঞান
গঠনতন্ত্র
প্রোটোটাইপ তত্ত্ব

প্রোটোটাইপ তত্ত্ব () বোধ বিজ্ঞানে ব্যবহৃত একটি ধারণা যা ধাপবিশিষ্ট ক্যাটেগরি বা শ্রেণী নির্মাণ আলোচনা করে। এই তত্ত্ব অনুসারে একটি ক্যাটেগরির সকল বস্তু সমান নয়। কিছু কিছু বস্তু ক্যাটেগরিটির সাথে বেশি সম্পৃক্ত। উদাহরণস্বরূপ, ইংরেজিতে furniture ধারণাটির একটি উদাহরণ দিতে বললে বেশির ভাগ লোক চেয়ারের উদাহরণ দেয়, কিন্তু ছোট স্টুলের উদাহরণ খুব কম লোকই দেয়। অর্থাৎ ফার্নিচার ক্যাটেগরিটিতে চেয়ার একটি অধিকতর কেন্দ্রীয় ধারণা, একটি প্রোটোটাইপ। ভাষাবিজ্ঞানে এই প্রোটোটাইপ তত্ত্ব ধ্বনিগত রূপ ও আর্থিক রূপের মধ্যে সম্পর্ক স্থাপনে কাজে আসে।

১৯৭০-এর দশকে এলেয়ানর রশ এবং অন্যান্যরা প্রোটোটাইপ তত্ত্বের অবতারণা করেন।

ভাষাবিজ্ঞান
সংজ্ঞানাত্মক বিজ্ঞান
বাগর্থবিজ্ঞান
মনোবৈজ্ঞানিক তত্ত্ব
ভাষার দর্শন
সমাজভাষাবিজ্ঞান

সমাজভাষাবিজ্ঞান () একটি আন্তঃক্ষেত্রীয় বিদ্যা যেখানে ভাষাবিজ্ঞান তত্ত্বের  প্রয়োগের মাধ্যমে বিভিন্ন সমাজে ও একই সমাজের বিভিন্ন স্তরে ভাষার বৈচিত্র্যের ওপর গবেষণা সম্পাদন করা হয়।

গ্রন্থপঞ্জি 
 
 

ভাষাবিজ্ঞান
সমাজভাষাবিজ্ঞান
সমাজবিজ্ঞানের আন্তঃশাস্ত্রীয় উপক্ষেত্র
ভাষাবিজ্ঞান পরিভাষা
সৃষ্টিশীল ভাষাবিজ্ঞান

সৃষ্টিশীল ভাষাবিজ্ঞান বা সঞ্জননী ভাষাবিজ্ঞান () ভাষাবিজ্ঞানের একটি ধারা যেখানে সৃষ্টিশীল ব্যাকরণের ধারণাকে কাজে লাগানো হয়।

সৃষ্টিশীল ব্যাকরণ হল কতগুলি নিয়মের একটি সসীম সেট, যে নিয়মগুলি ব্যবহার করে কোন প্রদত্ত ভাষার সমস্ত বাক্য সৃষ্টি বা সঞ্জনন (generate) করা সম্ভব। ভাষাবিজ্ঞানী নোম চম্‌স্কি এই ধারণাটি ভাষাবিজ্ঞানে প্রথম উপস্থাপন করেন। আরও সঠিকভাবে বলতে গেলে সঞ্জননী ব্যাকরণ কোন ভাষার প্রতিটি বাক্যের জন্য একটি গাঠনিক বর্ণনা প্রদানে সক্ষম। )

তথ্যসূত্র 

ভাষা বিজ্ঞান  হলো একটা নতুন বৈজ্ঞানিক রুপ। আমরা জানি অতি প্রাচিন। আমার ধারণা বাংলা ভাষা  সমপূর্ন নয়। কারণ দিন দিন ভাষা সংস্করণ হবে। সৃষ্টিশীল  ভাষা বিজ্ঞান হলো কতোকগুলো স্বর স্বন্দ্বির বিষম সমষ্টি। সৃষ্টিশীল ভাষা বিজ্ঞানের পূর্ণতা দান করেন শাকীল আহমেদ।

ভাষাবিজ্ঞান
সংজ্ঞানাত্মক ভাষাবিজ্ঞান

ভাষাবিজ্ঞান এবং সংজ্ঞানাত্মক বিজ্ঞানে সংজ্ঞানাত্মক ভাষাবিজ্ঞান () বলতে ভাষাবিজ্ঞানের একটি ঘরানাকে বোঝায়, যেখানে মনে করা হয়, মানুষের সামগ্রিক সংজ্ঞান (cognition) প্রক্রিয়ার প্রেক্ষিতেই ভাষার সৃষ্টি, শিখন, ও ব্যবহার সবচেয়ে ভালভাবে ব্যাখ্যা করা সম্ভব। সংজ্ঞানাত্মক ভাষাবিজ্ঞানীরা তিনটি মূল অবস্থান গ্রহণ করেছেন। প্রথমত, ভাষার জন্য মনে বা মস্তিষ্কে যে একটি আলাদা স্বয়ংক্রিয় ব্যবস্থা আছে, সেটি তারা অস্বীকার করেন। দ্বিতীয়ত, তারা "ধারণায়ন" (conceptualization)-এর প্রেক্ষিতে ব্যাকরণ বোঝার চেষ্টা করেন। এবং তৃতীয়ত, তারা দাবী করেন যে ভাষার ব্যবহারের মধ্যে দিয়ে মানুষের মধ্যে ভাষা সম্পর্কিত জ্ঞান গড়ে ওঠে।

তথ্যসূত্র

আরও পড়ুন 
 Evans, Vyvyan; Benjamin Bergen & Joerg Zinken (2007). The Cognitive Linguistics Reader. London: Equinox.
 Evans, Vyvyan, Benjamin K. Bergen and Jörg Zinken. The Cognitive Linguistics Enterprise: An Overview. In Vyvyan Evans, Benjamin K. Bergen and Jörg Zinken (Eds). The Cognitive Linguistics Reader. Equinox Publishing Co.
 Geeraerts, D. & H. Cuyckens, eds. (2007). The Oxford Handbook of Cognitive Linguistics. New York: Oxford University Press. 
 Geeraerts, D., ed. (2006). Cognitive Linguistics: Basic Readings. Berlin / New York: Mouton de Gruyter.
 Kristiansen et al., eds. (2006). Cognitive Linguistics: Current Applications and Future Perspectives. Berlin / New York: Mouton de Gruyter.
 Rohrer, T. Embodiment and Experientialism in Cognitive Linguistics. In the Handbook of Cognitive Linguistics, Dirk Geeraerts and Herbert Cuyckens, eds., Oxford University Press, forthcoming.
 Gilles Fauconnier has written a brief, manifesto-like introduction to Cognitive linguistics, which compares it to mainstream, Chomsky-inspired linguistics. See Introduction to Methods and Generalizations. In T. Janssen and G. Redeker (Eds). Scope and Foundations of Cognitive Linguistics. The Hague: Mouton De Gruyter. Cognitive Linguistics Research Series. (on-line version)
 Grady, Oakley, and Coulson (1999). "Blending and Metaphor". In Metaphor in cognitive linguistics, Steen and Gibbs (eds.). Philadelphia: John Benjamins. (online version)
 Schmid, H. J. et al. (1996). An Introduction to Cognitive Linguistics. New York, Longman.
 Fauconnier, G. (1997). Mappings in Thought and Language.
 Taylor, J. R. (2002). Cognitive Grammar. Oxford, Oxford University Press.
 Croft, W. & D.A. Cruse (2004) Cognitive Linguistics. Cambridge: Cambridge University Press.
 Tomasello, M. (2003). Constructing a Language. A Usage-Based Theory of Language Acquisition. Harvard University Press.
 Fauconnier, Gilles and Mark Turner (2003). The Way We Think. New York: Basic Books.

ভাষাবিজ্ঞান
সংজ্ঞানাত্মক বিজ্ঞান